जांच के नाम पर छात्राओं के स्कार्फ खींचे, स्वेटर तक उतराए
नकल रोकने के लिए पहली बार एमबीबीएस की परीक्षा के लिए यूनिवर्सिटी में बनाया केंद्र
मेडिकल परीक्षाओं में नकल पर पूरी तरह अंकुश लगाने के उद्देश्य से विक्रम यूनिवर्सिटी ने अब मेडिकल की परीक्षाओं के लिए भी यूनिवर्सिटी में ही केंद्र बना दिया है। पहली बार एमबीबीएस की परीक्षा यूनिवर्सिटी कैंपस स्थित केंद्र पर 4 मार्च से शुरू होंगी। इधर 3 मार्च से विधि पाठ्यक्रम की परीक्षा भी यूनिवर्सिटी के सुमन मानविकी केंद्र पर शुरू होगी। यूनिवर्सिटी में पहली बार एमबीबीएस की परीक्षा के लिए फिजिक्स अध्ययनशाला को परीक्षा केंद्र बनाया है। जहां 4 से 18 मार्च तक एमबीबीएस थर्ड प्रोफ. पार्ट-2 की परीक्षा दोपहर 3 से 6 बजे की शिफ्ट में होगी। कुलानुशासक डॉ. शैलेंद्र शर्मा ने बताया नकल पर अंकुश के लिए यूनिवर्सिटी में ही एमबीबीएस परीक्षा का केंद्र बनाया गया है। इसके पहले शासकीय धनवंतरी आयुर्वेद महाविद्यालय को केंद्र बनाया गया था। इसके भी पहले माधव साइंस कॉलेज आैर आरडी गार्डी मेडिकल कॉलेज में परीक्षाएं होती थी। फिजिक्स अध्ययनशाला में डॉ. व्हीएच बादशाह को चीफ कोर्डिनेटर बनाया है। इस केंद्र पर एमबीबीएस के 110 विद्यार्थी परीक्षा देंगे।
अनुशासन पर निबंध की नकल पर्ची के साथ पकड़ाया छात्र
कक्षा 10वीं बोर्ड परीक्षा में पहले ही दिन जिले में एक नकल प्रकरण भी बना। तराना के सरस्वती शिशु मंदिर स्थित केंद्र पर सहायक संचालक अभय तोमर व प्राचार्य प्रदीप सिंह के निरीक्षण दल ने एक प्राइवेट छात्र के पास से नकलपर्ची बरामद की। छात्र संस्कृत के पेपर में अनुशासन पर निबंध की नकल कर रहा था।
स्कार्ट नहीं चलेंगे
mag_Deva hin_Deva hin_Deva hin_Deva hin_Deva hin_Deva